In nomine sanctæ  indiuiduæ Trinitatis, Ego LVDOVICVS Dei gratia Rex Frācorum, omnibus tam futuris, quam præsentibus, notum fieri volumus, quod quidam miles nomine Gilbertus, cognomento Strangulatus, pro remedio animæ suæ, Ecclesiæ S. Petri Pituerensis,  monachis in ea Deo famulantibus, vbi ad conuersionem venerat, dedit quandam terram, scilicet alodia sua de Verinis perpetualiter obtinendam. Placuit autem postea eisdem Monachis Ecclesiæ suæ vtilitati prouidentibus, vt ad terram illam excolendam  hospitandam, nos in ea participem admitterent, ita videlicet, vt de cunctis redditibus illius terræ,  de omnibus exactionibus  talliis, cæterisque aliis consuetudinibus medietatem caperemus. Præterea si per emptionem aliquod eidem terræ adcrementum imposterum adquiri poterit, nos medietatem pecuniæ dabimus, monachi vero alteram dimidiam persoluent partem. De maioribus quoque ac seruientibus, ita decreuimus, quod aliquis Maior, siue Præpositus in prædicta terra, absque licentia  assensu Monachorum nullomodo cōstituetur,  eisdem Monachis vnusquisque eorum suam faciant fidelitatem. Illud etiam statutum est  concessum, quod aliquis de hospitibus,  hominibus prædictæ terræ, pro aliquo forisfacto, nisi in ipsa terra, aut in Curia Monachorum, nullomodo alibi ad iustitiam vocabitur, aut in causam trahetur. Hoc autem ne per succedentia tempora posset obliuione deleri, aut a posteris infirmari, annuente Philippo filio nostro iā in Regem coronato, scripto commendauimus,  sigilli nostri auctoritate nominisque charactere firmauimus. Astantibus in Palatio nostro, quorum nomina subscripta sunt,  signa. S. Philippi iunioris Regis. S. Ludouici Buticularij. S. Hugonis Constabularij. S. Manassæ Camerarij. Actum est hoc anno incarnati Verbi M. C. XXX. regni vero nostri XXII. Data per manum Simonis Cancellarij. [Monogramme]